صمد صباحی ۱۲۹۳-نجو ایلین بهمن آییندا آذربایجان جومهوریتی‌نین گنجه شهرینده دونیایا گؤز آچدی. صمد آذربایجان تورکجه‌سی‌نین آتاسی ساییلان گنجعلی صباحی‌نین کیچیک قارداشیدیر. ۱۳۱۷-نجی ایلده تحصیلاتین باکی شهرینین تکنیکوم تئاتریندا قورتاراندان سونرا ایرانا قاییدیر. ایرانا گلدیکدن سونرا مراغه و مرند کیمی شهرلرده بیر نئچه نمایش صحنه‌یه چیخاردیر. ۱۳۲۰-نجی ایلده جعفر جبارلی یازیسی اساسیندا اوْد گلینی نماییشین تبریز شهرینده صحنه‌یه چیخاردیر. ۱۳۲۱-نجی ایلدن ۱۳۲۵-نجی ایله‌جن آرشین مال آلان، مشدی عیباد، قاچاق نبی و... نمایشلری کارگردانلیق ائدیر. میلّی حوکومت داغیلاندان سونرا اوچ ایل مودتینده چالیشماقدان اوزاق قالاراق ۱۳۲۸-نجی ایل تهران شهرینه کؤچه‌رک پارس تئاتریندا کارگردانچیلیقلا مشغول اولور. همین ایللرده گنجعلی صباحی‌نین الیندن توتاراق چتین ایقتیصادی دورومدان قورتاریر.